A BIZOTTSÁG HATÁROZATA
(2007. április 27.)
a magyarországi és máltai kifizető ügynökségek számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2005-ös pénzügyi évre vonatkozóan történő elszámolásáról
(az értesítés a C(2007) 1894. számú dokumentummal történt)
(Csak az angol és a magyar nyelvű szöveg hiteles)
(2007/326/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
A 2006/322/EK bizottsági határozattal (2) a 2005-ös pénzügyi évre vonatkozóan a német „Bayern-Umwelt”, az olasz „AGEA”, a luxemburgi „Ministère de l'Agriculture”, a magyar „ARDA”, a portugál „IFADAP” és a máltai „MRAE” kifizető ügynökségek kivételével valamennyi kifizető ügynökség számlája elszámolásra került.
(2)
A Magyarország és Málta által továbbított új információk, valamint a további vizsgálatok alapján a Bizottság már határozatot tud hozni a magyar „ARDA” és a máltai „MRAE” kifizető ügynökségek által benyújtott számlák teljességéről, pontosságáról és a valóságnak való megfeleléséről.
(3)
Az 1258/1999/EK rendelet 7. cikke (3) bekezdésének második albekezdésével összhangban e határozat nem sérti a Bizottság által elfogadott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A magyarországi „ARDA” és máltai „MRAE” kifizető ügynökségek számlái elszámolásra kerülnek az Európai Mezőgazdasági Orientációs és Garanciaalap (EMOGA) Garanciarészlege által a 2005. pénzügyi évben finanszírozott kiadások tekintetében.
Az e határozat szerint a tagállamoktól behajtandó vagy azoknak kifizetendő összegeket az I. melléklet tartalmazza.
Az e határozat alapján a Magyarországon és Máltán alkalmazandó vidékfejlesztési intézkedések keretében az egyes tagállamoktól behajtandó vagy azoknak kifizetendő összegeket a II. és a III. melléklet tartalmazza.
2. cikk
Ennek a határozatnak a Magyar Köztársaság és a Máltai Köztársaság a címzettje.
Kelt Brüsszelben, 2007. április 27-én.